section_heading: Zarada
paragraph_text: Film je ostao na prvom mjestu po uspjehu na kino blagajnama još dva tjedna, čime je postao drugi film iz 2008. (nakon Viteza tame) koji je držao prvu poziciju više od dva vikenda zaredom. Tropska grmljavina je treći najunosniji film 2008. označen cenzorskim rejtingom R, poslije Seksa i grada i trilera Tražen. Prema podacima od 21. prosinca 2008., film je ostvario prihod od 110.461.307 dolara u SAD-u i Kanadi te 77.502.776 dolara na stranim tržištima, odnosno ukupno 187.964.083 dolara.